เก๋งชนเสาป้าย สังเวย แม่-ลูก 
อีกรายตัดหน้า ตายยกคัน 3 ศพ,อุบัติเหตุสยอง 2 รายตาย 5 ศพ รายแรก,หนุ่มขับเก๋งมาสด้า 2 เสียหลักพุ่งชนเสาป้าย,และหุ่นยนต์เหล็กหน้าร้านยาง เมียกับลูกชายวัย 6 ขวบเคราะห์ร้ายกระเด็นออกนอกรถดับคาที่ ส่วนตัวเองและเพื่อน 2 คนโคม่า อีกรายเก๋งฮอนด้า ซิตี้ พุ่งออกจากปั๊มน้ำมันตัดหน้ารถกระบะถูกชนกลางคันเกือบขาดสองท่อน คนขับและญาติดับยกคัน 3 ศพ ส่วนคู่กรณีอาการปางตาย,อุบัติเหตุรถชน 2 ราย ตายสยอง 5 ศพ รายแรกเกิดขึ้นเมื่อเวลา 23.00 น. วันที่ 2 พ.ย. พ.ต.ท.สิทธิศักดิ์ สุริยะโวหาร รอง ผกก. (สอบสวน) สภ.เมืองปทุมธานี รับแจ้งเหตุรถเก๋งพุ่งชนร้านยางตานก ริมถนนกรุงเทพฯ-ปทุมธานี ฝั่งขาเข้าตัวเมืองปทุมธานี หมู่ 2 ต.บางหลวง มีผู้เสียชีวิตและบาดเจ็บหลายคน ไปตรวจสอบพร้อมด้วยอาสาสมัครมูลนิธิป่อเต็กตึ๊ง หน่วยกู้ชีพโรงพยาบาลปทุมธานี และแพทย์สถาบันนิติวิทยาศาสตร์ โรงพยาบาลธรรมศาสตร์เฉลิมพระเกียรติ,พบรถเก๋งมาสด้า 2 สีขาว ทะเบียน ศย 1423 กรุงเทพมหานคร ชนเสาป้ายหน้าร้านและหุ่นยนต์เหล็กพังเสียหาย มีผู้เสียชีวิต 2 ศพกระเด็นออกมานอกรถทราบชื่อ น.ส.ศศิภา สุวรรณดี อายุ 29 ปี อยู่บ้านเลขที่ 28/3 ถนนเกรณาวัฒนะ ต.บางปรอก อ.เมืองปทุมธานี และ ด.ช.กฤตภาส ปัญญาธิวุฒิ อายุ 6 ขวบ ลูกชาย น.ส.ศศิภา และมีผู้บาดเจ็บ 3 คน มีนายธีรภัทร ปัญญาธิวุฒิ อายุ 31 ปี คนขับ สามี น.ส.ศศิภา และเป็นพ่อของ ด.ช.กฤตภาส นายภาณุพงศ์ พุ่มคำ อายุ 29 ปี และ น.ส.ไอรดา พุ่มคำ อายุ 27 ปี ทั้งสองเป็นเพื่อนนายธีรภัทร เจ้าหน้าที่นำส่งโรงพยาบาลกรุงสยามเซนต์คาร์ลอส และโรงพยาบาลปทุมธานี,นายณรงค์ ประชุมชน หรือเสี่ยนก อายุ 43 ปี เจ้าของร้านยางตานก ให้การว่า หลังนั่งกินข้าวกับลูกน้องและอาบน้ำเตรียมตัวเข้านอนได้ยินเสียงรถชนเสียงดังสนั่นหวั่นไหวบริเวณหน้าร้าน จึงรีบออกไปดูพบรถเก๋งคันดังกล่าวพุ่งชนร้านและมีผู้เสียชีวิตและบาดเจ็บหลายคน รีบโทรศัพท์แจ้งตำรวจและกู้ภัยมาช่วยเหลือผู้บาดเจ็บ,ด้าน พ.ต.ท.สิทธิศักดิ์ สุริยะโวหาร รอง ผกก. (สอบสวน) สภ.เมืองปทุมธานี กล่าวว่า จากการสอบสวนทราบว่า นายธีรภัทรขับรถพาครอบครัวและเพื่อนอีก 2 คนมาจากสี่แยกบางคูวัดมุ่งหน้าเข้าตัวเมืองปทุมธานี ถึงที่เกิดเหตุรถเกิดเสียหลักพุ่งชนเสาป้ายหน้าร้านและหุ่นยนต์เหล็กและมีรถยนต์ที่จอดอยู่หน้าร้านใกล้กันถูกเศษชิ้นส่วนรถและหุ่นยนต์ได้รับความเสียหายไปด้วย,อีกราย พ.ต.ต.มานะ สรรบดีสกุล สว. (สอบสวน) สภ.สองพี่น้อง จ.สุพรรณบุรี ไปตรวจสอบรถชนกันตอนค่ำวันเดียวกันบริเวณหน้าปั๊มน้ำมัน ปตท.บางเลน ถนนสาย 3422 (ลาดบัวหลวง-สองพี่น้อง) กม.ที่ 24 ต.บางเลน พบรถเก๋งฮอนด้า ซิตี้ สีบรอนซ์เงิน ทะเบียน 3759 สุพรรณบุรี ถูกชนพังเป็นเศษเหล็กเกือบขาดสองท่อน ข้างรถมีผู้เสียชีวิต 3 ศพชื่อนายวันชัย กุลสถานนท์ อายุ 63 ปี นายอนุชา กระโห้เเก้ว อายุ 30 ปี และนายสาธิต เอี่ยมสะอาด อายุ 50 ปี ห่างไปเล็กน้อยพบรถกระบะอีซูซุ ดีแมคซ์ สีขาว ทะเบียน 8กษ 1800 กรุงเทพมหานคร มีนายพิษณุ บุญมี อายุ 26 ปี คนขับบาดเจ็บสาหัส เจ้าหน้าที่มูลนิธิกู้ภัยเสมอกันนำส่งโรงพยาบาลสมเด็จพระสังฆราชองค์ที่ 17,สอบสวนเบื้องต้นทราบว่าผู้เสียชีวิตทั้ง 3 ศพเป็นญาติกัน ก่อนเกิดเหตุขับรถออกจากบ้านใน อ.สองพี่น้อง ระหว่างวิ่งมาถึงที่เกิดเหตุได้แวะเข้าห้องน้ำในปั๊มน้ำมัน หลังออกจากปั๊มน้ำมันได้เลี้ยวรถไปทางวัดไผ่โรงวัว เป็นจังหวะเดียวกับรถกระบะคันดังกล่าววิ่งมาด้วยความเร็ว ทำให้เบรกไม่ทันพุ่งชนกลางคัน เป็นเหตุให้ผู้ตายกระเด็นไปคนละทิศละทางเสียชีวิตคาที่
อุบัติเหตุสยอง 2 รายตาย 5 ศพ รายแรกหนุ่มขับเก๋งมาสด้า 2 เสียหลักพุ่งชนเสาป้ายและหุ่นยนต์เหล็กหน้าร้านยาง เมียกับลูกชายวัย 6 ขวบเคราะห์ร้ายกระเด็นออกนอกรถดับคาที่
อุบัติเหตุ,รถชน,ข่าวหน้า1,ปทุมธานี,ณรงค์ ประชุมชน,สุพรรณบุรี,วันชัย กุลสถานนท์,ข่าวทั่วไป